ประกาศกรมเจ้าท่า ที่ 20/2558 เรื่องกำหนดแบบ หลักเกณฑ์และระยะเวลาให้ผู้ประกอบการขนส่งต่อเนื่องจดทะเบียน ตามมาตรา 39 (1) ยื่นสำเนาบัญชีงบดุลที่มีรายการแสดงสินทรัพย์ต่อนายทะเบียน เมื่อครบทุกรอบระยะเวลาบัญชี 
ประกาศกรมเจ้าท่า
ประกาศกรมเจ้าท่า
ที่ ๒๐/๒๕๕๘
เรื่อง
กำหนดแบบ หลักเกณฑ์และระยะเวลาให้ผู้ประกอบการขนส่งต่อเนื่อง
จดทะเบียน
ตามมาตรา ๓๙ (๑)
ยื่นสำเนาบัญชีงบดุลที่มีรายการแสดงสินทรัพย์ต่อนายทะเบียน
เมื่อครบทุกรอบระยะเวลาบัญชี[๑]
 

เพื่อให้มีหลักเกณฑ์ปฏิบัติของผู้ประกอบการขนส่งต่อเนื่องจดทะเบียนในการปฏิบัติตามข้อกำหนดใน
ข้อ ๔ แห่งกฎกระทรวงกำหนดหลักเกณฑ์ และวิธีกำหนด จำนวน ชนิด ขนาด
และเงื่อนไขในการดำรงหลักประกันและสินทรัพย์ของผู้ประกอบการขนส่งต่อเนื่องจดทะเบียน
พ.ศ. ๒๕๕๓ ออกตามความใน มาตรา ๖ และมาตรา ๔๓ แห่งพระราชบัญญัติการขนส่งต่อเนื่องหลายรูปแบบ
พ.ศ. ๒๕๔๘ ลงวันที่ ๒๑ กรกฎาคม ๒๕๕๓
ซึ่งได้กำหนดให้ผู้ประกอบการขนส่งต่อเนื่องจดทะเบียนตามมาตรา ๓๙ (๑)
จะต้องดำรงสินทรัพย์ขั้นต่ำไม่น้อยกว่าแปดหมื่นหน่วยสิทธิพิเศษถอนเงิน
ตลอดระยะเวลาที่ประกอบการขนส่งต่อเนื่องหลายรูปแบบ โดยให้ยื่นสำเนาบัญชีงบดุลที่มีรายการแสดงสินทรัพย์ต่อนายทะเบียนเมื่อครบระยะเวลาบัญชีนั้น
จึงกำหนดหลักเกณฑ์ปฏิบัติไว้ดังนี้

ให้ผู้ประกอบการขนส่งต่อเนื่องจดทะเบียนตามมาตรา ๓๙ (๑)
ยื่นสำเนาบัญชีงบดุลเกี่ยวกับการประกอบการที่มีรายการแสดงสินทรัพย์ต่อนายทะเบียนเมื่อครบระยะเวลาบัญชีในรอบปีที่ผ่านมาต่อนายทะเบียน
ณ สำนักส่งเสริมการขนส่งทางน้ำและการพาณิชยนาวี กรมเจ้าท่า
ภายในเดือนพฤษภาคมของปีถัดไป


ประกาศ
ณ วันที่ ๒๘ มกราคม พ.ศ. ๒๕๕๘
จุฬา สุขมานพ
อธิบดีกรมเจ้าท่า
















ปริยานุช/ผู้จัดทำ
๖ ตุลาคม ๒๕๕๘

ปริญสินีย์/ผู้ตรวจ
๑๖ ตุลาคม ๒๕๕๘




























[๑] ราชกิจจานุเบกษา
เล่ม ๑๓๒/ตอนที่ ๑๐๔ ง/หน้า ๗/๑ ตุลาคม ๒๕๕๘